Az áldozati ajándékok bemutatásának gyakorlata az inkák előtti időkbe nyúlik vissza - alon.hu
"Az emberek gyakran az inkákkal hozzák összefüggésbe a Nap-szigetét, mivel az fontos zarándokhely volt számukra, és számos ceremoniális épületet, valamint áldozati ajándékot hagytak hátra a szigeten és annak környékén" - mondta Jose Capriles, a Pennsylvaniai Állami Egyetem antropológiaprofesszora. Hozzátette: "a kutatásunk azonban azt mutatja, hogy a Titicaca-tó környékén 500 és 1100 között virágzó Tiahuanaco állam lakói voltak az elsők a régióban, akik értékes tárgyakat ajánlottak fel az istenségeknek".
Capriles rámutatott továbbá, hogy az inkák csupán a 15. században érkeztek meg a Titicaca-tó területére - írja a PhysOrg tudományos-ismeretterjesztő hírportál.
"Ezek a leletek, különösen a pumaformájú tömjénégetők nagy jelentőséggel bírnak, mivel segítenek jobban megérteni az Inka Birodalmat több száz évvel megelőző Tiahuanaco lakóinak rituális szokásait és vallását" - mondta Delaere.
"Ez egy stratégiai és rituális szempontból is fontos terület volt" - mutatott rá Capriles. Hozzátette: "a korabeli vallási szakértők a Nap-szigeten és a Khoa-zátonynál tudtak összegyűlni a ceremóniákhoz".
tudományUSAtörténelemrégészet